Diari Oficial de la Generalitat Valenciana


Sumari del DOGV 6130, del 26-10-2009 (2009/12002)

ORDRE de 23 d'octubre de 2009, de la Conselleria d'Indústria, Comerç i Innovació, per la qual s'amplia l'import global màxim previst en l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes per a la participació en programes nacionals i internacionals d'I+D+I empresarial en cooperació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6130

Data del DOGV
:   26-10-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12036


Data del document
:   23-10-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * investigació industrial
    * ajuda pública
    * recerca i desenvolupament
    * empresa
    * innovació
    * transferència de tecnologia
    * Eureka
    * petita i mitjana indústria
    * suport econòmic
    * programa d'investigació
    * cooperació tècnica
    * cooperació industrial

ORDRE de 23 d'octubre de 2009, de la Conselleria d'Indústria, Comerç i Innovació, per la qual s'amplia l'import global màxim previst en l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes per a la participació en programes nacionals i internacionals d'I+D+I empresarial en cooperació. [2009/12499]  
En el Diari Oficial de la Comunitat Valenciana número 5983, de 27 de març de 2009, es va publicar l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes per a la participació en programes nacionals i internacionals d'I+D+I empresarial en cooperació, amb una dotació de 600.000 euros, a càrrec del pressupost de la Generalitat per a l'exercici 2009, programa pressupostari 542.40, línia T6922.  
Posteriorment, l'aprovació del Decret Llei 1/2009, de 20 de febrer, del Consell, pel qual es constituïxen i es doten tres plans especials de suport destinats a l'impuls dels sectors productius, l'ocupació i la inversió productiva en municipis, i s'aproven crèdits extraordinaris per a atendre el seu finançament, ha implicat que, a través del Pla Especial de Suport als Sectors Productius a la Comunitat Valenciana, s'haja incrementat la dotació de la línia T6922 en 350.000 euros, amb la finalitat d'incrementar la productivitat i la competitivitat de les empreses valencianes.  
Per tot això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 138/2009, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,   
ORDENE  
Article 1  
S'amplia l'import global màxim previst en l'article segon de l'Ordre de 6 de març de 2009, de la Conselleria d'Indústria, Comerç i Innovació, per la qual es convoquen ajudes per a la participació en programes nacionals i internacionals d'I+D+I empresarial en cooperació (DOCV número 5983, de 27 de març de 2009) en la quantia de 350.000 euros, i queden estes ajudes amb una dotació definitiva de 950.000 euros, a càrrec de l'aplicació pressupostària 90.85.00.380.57.8, línia de subvenció T6922, dels pressupostos de la Generalitat per a l'exercici 2009.  
Article 2  
El nou termini de presentació de sol·licituds serà de set dies naturals a partir de l'endemà de la publicació d'esta ordre en el Diari Oficial de la Comunitat Valenciana.  
DISPOSICIÓ FINAL  
Única  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 23 d'octubre de 2009  
El conseller d'Indústria, Comerç i Innovació   
i vicepresident primer del Consell,  
VICENTE RAMBLA MOMPLET